Erkki Keldo		
Majandus- ja Kommunikatsiooniministeerium	
	
 	02.10.2025 nr 2.1-9/3738 - 1	

	

	
Riigivara otsustuskorras võõrandamine
(Lepiku tee 18 kinnisasi ja Lepiku tee 20 kinnisasja osa)		

Austatud Erkki Keldo	

Tallinna linn esitas 27. juunil 2023 ettepaneku Lepiku tee 18 kinnisasja tasuta võõrandamiseks riigivaraseaduse alusel.
Regionaal- ja Põllumajandusministeerium vastas 11. augustil 2023, et peab põhjendatuks kinnisasja osalist võõrandamist ja täiendas 12. septembri 2023 e-kirjaga, et nõustub kogu Lepiku tee 18 kinnisasja võõrandamisega Tallinna linnale peale üldplaneeringut toetava detailplaneeringu kehtestamist.
Teatasime Tallinna Linnavaraameti 28. veebruari 2024 oktoobri 2023 kirjaga nr 2.1-9/5095-2, et Lepiku tee 18 kinnisasi taotletakse Tallinna linna omandisse Tallinna Linnavalitsuse 24. jaanuari 2024 korraldusega nr 44 (lisatud) ja informeerisime, et Lepiku tee 18 kinnistu detailplaneering algatati Tallinna Linnavalitsuse 14. jaanuari 2024 korraldusega nr 124. Nimetatud korralduses on muuhulgas märgitud vajadus moodustada elamumaa sihtotstarbega Lepiku tee 20 kinnistu osast Sirptiiva tänava laienduseks transpordimaa sihtotstarbega krunt. Palusime Lepiku tee 20 kinnisasi säilitada riigi maareservis kuni selgub tänava laienduseks vajaliku maa ulatus.
Tallinna Linnavalitsuse 30. septembri 2025 korraldusega nr 927 (lisatud) kehtestati Lepiku tn 18 kinnistu detailplaneering.
Detailplaneeringuga nähakse ette ühiskondlike ehitiste maa sihtotstarbega Lepiku tee 18 kinnistule lasteasutuse (lastesõim, -aed, päevakodu, lasteaed-algkool) ning kahe abihoone ehitamine (DP joonisel pos 1). Lisaks moodustatakse transpordimaa sihtotstarbega Sirptiiva tänav T2 kinnistust ja elamumaa sihtotstarbega Lepiku tee 20 kinnistu osast üks transpordimaa sihtotstarbega krunt (DP joonisel pos 2).
Eeltoodut arvestades teeme Teile ettepaneku Eesti Vabariigi omandis ja Majandus- ja Kommunikatsiooniministeeriumi valitsemisel oleva Lepiku tee 20 (registriosa nr 23096101, katastritunnus 78402:205:0154, pindala 73 216 m²) kinnisasja 1241 m2 suuruse osa tasuta Tallinna linnale võõrandamiseks riigivaraseaduse alusel tänavamaa laiendamiseks vastavalt Lepiku tee 18 kinnistu detailplaneeringule.

Palume jätkata Lepiku tee 18 kinnisasja Tallinna linnale võõrandamise menetlust ning lisaks teeme ettepaneku Lepiku tee 20 kinnisasja osa Tallinna linnale võõrandamiseks.

	
Lugupidamisega	

	
(allkirjastatud digitaalselt)	
Oliver Eglit	
ameti juhataja

	
Lisa:	1. Tallinna Linnavalitsuse 30.09.2025 korraldus nr 927;
2. DP põhijoonis;
3. Tallinna Linnavalitsuse 24.01.2024 korraldus nr 44.	

Koopia:	Maa- ja Ruumiamet	

Hiie Kaber
6404301 hiie.kaber@tallinnlv.ee